FIL-WAQT LI GĦERA U NIKET F il-waqt li għera u niket Isaltan kullimkien, Għidli, ħabib ta' qalbi X'nibda nixtieqlek jien' Iżda fuq l-għira ħarxa, Fuq it-taqbid u l-ġlied Anġlu mis-sema ħabbar Il-hena tal-Milied. U jien mill-qiegħ ta' qalbi Nixtieqlek dan il-ġid. Għaliex min se jitwieled Iqassmu kif irid. U nitlob li dan l-hena Li ma jfissrux il-kliem Fis-sena l-ġdida jibqa' Magħkom kuljum sat-tmiem. (Ittra ta' Dun Karm lil Ġużġ Chetcuti u l-mara tiegħu, 25/12/1942)